
ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

33. Χρήση του όρου «Επιμελητήριο» από το σωμα¬ 
τείο με τίτλο «ΕΛΛΗΝΟΪΣΠΑΝΙΚΟ ΕΜΠΟΡΙΚΟ ΕΠΙ¬ 
ΜΕΛΗΤΗΡΙΟ». 1 

ΚΑΝΟΝΙΣΜΟΙ 

Σύσταση και λειτουργία του Ιερού Προσκυνήματος 
της Αγίας Ισαποστόλου Λυδίας της Φιλιππησίας 
της Ιερός Μητροπόλεως Φιλίππων, Νεαπόλεως 


και Θάσου. 2 

Σύσταση και λειτουργία του Ιερού Προσκυνήματος 
του Αγίου Νεκταρίου της Ιερός Μητροπόλεως Φι¬ 
λίππων, Νεαπόλεως και Θάσου. 3 

Ανακήρυξη ως προσκυνηματικού, λειτουργία, διοίκη¬ 
ση και διαχείρηση του ιστορικού Ιερού Ναού Αγί¬ 
ων Αποστόλων Καλαμάτας της Ιερός Μητροπό¬ 
λεως Μεσσηνίας. 4 

ΚΑΝΟΝΙΣΤΙΚΕΣ ΑΠΟΦΑΣΕΙΣ 

Μετονομασία της Ιερός Μητροπόλεως Βέροιας και 
Ναούσης. 5 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 33 
Χρήση του όρου «Επιμελητήριο» από το σωματείο με τίτ¬ 
λο «ΕΛΛΗΝΟΪΣΠΑΝΙΚΟ ΕΜΠΟΡΙΚΟ ΕΠΙΜΕΛΗΤΗΡΙΟ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγ. 3 του άρθρου 6 του 
ν.2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του ν. 1712/1987 για τον 
εκσυγχρονισμό των επαγγελματικών οργανώσεων των 
εμπόρων, βιοτεχνών κ’ λοιπών επαγγελματιών και άλλες 
διατάξεις» (Α' 154), όπως αντικαταστάθηκε με την πα- 
ραγ. 3 του άρθρου 25 του ν.3419/2005 «Γενικό Εμπορικό 


Μητρώο (Γ.Ε.ΜΗ.) και εκσυγχρονισμός της Επιμελητηρι- 
ακής Νομοθεσίας» (Α' 297). 

2. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

3. Το π.δ. 65/2011 «Συγχώνευση των Υπουργείων Οικο¬ 
νομίας, Ανταγωνιστικότητας και Ναυτιλίας και Θαλάσσι¬ 
ων Υποθέσεων, Νήσων και Αλιείας στο Υπουργείο Ανά¬ 
πτυξης, Ανταγωνιστικότητας και Ναυτιλίας» (Α' 147). 

4. Το π.δ. 110/2011 «Διορισμός Αντιπροέδρων της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α'243). 

5. Την με αριθμ. Υ13/24-11-2011 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Ανάπτυξης, Ανταγωνιστικότητας και Ναυτι¬ 
λίας Σωκράτη Ξυνίδη» (Β' 2740). 

6. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού από την εφαρμογή των 
διατάξεων του παρόντος διατάγματος. 

7. Την αριθ. 11/2012 γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Ανάπτυξης, Ανταγωνιστικότητας και Ναυτι¬ 
λίας, αποφασίζουμε: 

Άρθρο 1 

Επιτρέπεται η χρήση του όρου «Επιμελητήριο» από 
το σωματείο με τίτλο «ΕΛΛΗΝΟΪΣΠΑΝΙΚΟ ΕΜΠΟΡΙΚΟ 
ΕΠΙΜΕΛΗΤΗΡΙΟ». 

Άρθρο 2 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Ανάπτυξης, Ανταγωνιστικότητας και 
Ναυτιλίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Μαρτίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ, 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΣΩΚΡΑΤΗΣ ΞΥΝΙΔΗΣ 

Κ ΑΝΟΝΙΣΜΟ Ι 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 231/2012 

Σύσταση και λειτουργία του Ιερού Προσκυνήματος της 
Αγίας Ισαποστόλου Λυδίας της Φιλιππησίας της Ιε¬ 
ρός Μητροπόλεως Φιλίππων, Νεαπόλεως και Θά¬ 
σου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 1, παράγρ. 4 και 59, του 
ν. 590/1977 «περί Καταστατικού Χάρτου της Εκκλησίας 
της Ελλάδος». 

2. Τας διατάξεις του άρθρου 13 του Κανονισμού 8/1979 
«περί ιερών Ναών και Ενοριών». 

3. Την ανάγκην αναδείξεως της ιερότητος της πόλεως 
των Αρχαίων Φιλίππων και της ευρυτέρας περιοχής, 
όπου και το σύγχρονον μνημείον, ο Ναός - Βαπτιστή- 
ριον εις τον τόπον βαπτίσεως της πορφυροπώλιδος 
Λυδίας, αλλά και το υπαίθριον παρά τω ποταμώ Ζυγά- 
κτη Βαπτιστήριον ενηλίκων και ιδίως της διατηρήσεως 
της ιεράς αποστολοπαραδότου κληρονομιάς και των 
ακαταλύτων δεσμών του πληρώματος της Εκκλησίας 
των Φιλίππων, της Νεαπόλεως και της Θάσου μετά του 
Αποστόλου των Εθνών Παύλου και των συνοδιτών αυτού 
Αγίων Αποστόλων. 

4. Την προσπάθειαν προβολής της Αγίας Λυδίας της 
Φιλιππησίας, της πρώτης εν Ελλάδι και Ευρώπη χρι- 
στιανής, ως προστάτιδος των γυναικείων χριστιανικών 
οργανώσεων και την παραλλήλως προς αυτήν ανάγκην 
υποστηρίξεως και ενισχύσεως του θεολογικού, εκκλη¬ 
σιαστικού και ιεραποστολικού έργου της Ιεράς Μητρο¬ 
πόλεως δια του παρά τω Βαπτιστηρίω Συνεδριακού 
Κέντρου. 

5. Το χρέος της προστασίας και της διατηρήσεως 
της ιερότητος του παρά τον Ζυγάκτην ποταμόν της 
Ανατολικής Μακεδονίας υποβλητικού και εκπάγλου φυ¬ 
σικής ωραιότητος χώρου της υπό του ουρανοβάμονος 
Αποστόλου Παύλου βαπτίσεως (κατά το Πραξ. 16,13 εξ.) 
της πρώτης εν Ελλάδι και εν Ευρώπη χριστιανής Λυδίας 
της Φιλιππησίας. 

6. Την υπ’ αριθμ. 250/5.12.2011 Πράξιν και την υπ’ αριθμ. 
33/5.1.2012 Πρότασιν του Σεβασμιωτάτου Μητροπολίτου 
Φιλίππων, Νεαπόλεως και Θάσου Προκοπίου. 

7. Την από 11.1.2012 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

8. Την από 12.1.2012 Εγκριτικήν Απόφασιν της Δ.Ι.Σ., 
ψηφίζει: 

Τον υπ’ αριθμ. 231/2012 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 231/2012 

Περί συστάσεως και λειτουργίας του Ιερού Προσκυ¬ 
νήματος της Αγίας Ισαποστόλου Λυδίας της Φιλιππη- 
σίας της Ιεράς Μητροπόλεως Φιλίππων, Νεαπόλεως 
και Θάσου. 

Άρθρον1 
Ίδρυσις 

Ο Ιερός Βαπτιστηριακός Ναός της Αγίας Ισαποστόλου 
Λυδίας της Φιλιππησίας εις την αρχαίαν πάλιν των Φι¬ 


λίππων και παρά τω Ζυγάκτη ποταμώ, τον τόπον όπου 
εβαπτίσθη υπό του Αποστόλου των Εθνών Παύλου, η 
Αγία Λυδία, η επώνυμος πρώτη της Ελλάδος και της 
Ευρώπης χριστιανή, από ετών τεθείς εις κοινήν λατρείαν 
και συγκεντρώνων πλήθη ευλαβών προσκυνητών εκ τε 
της Ελλάδος και εξ όλων των χριστιανικών Εκκλησιών, 
καθίσταται Ιερόν Προσκύνημα και ίδιον Νομικόν Πρόσω- 
πον Ιδιωτικού Δικαίου, υπό την επωνυμίαν: «Ιερόν Προ¬ 
σκύνημα Αγίας Ισαποστόλου Λυδίας της Φιλιππησίας», 
υπαγόμενον εις την κανονικήν δικαιοδοσίαν της Ιεράς 
Μητροπόλεως Φιλίππων, Νεαπόλεως και Θάσου. 

Αρθρον 2 
Σκοπός 

Σκοπός του Ιερού Προσκυνήματος είναι: 

1) Η διαφύλαξις και ανάδειξις της ιερότητος της πό¬ 
λεως των Αρχαίων Φιλίππων, την οποίαν περικοσμούν 
υπερμεγέθεις και περίτεχνοι εν ερειπίοις παλαιοχρι¬ 
στιανικοί Βασιλικοί και του συγχρόνου μνημείου, του 
Ναού - Βαπτιστηρίου, εις τον τόπον της βαπτίσεως της 
πορφυροπώλιδος Λυδίας, όπου και το υπαίθριον παρά 
τω ποταμώ Βαπτιστήριον ενηλίκων. 

2) Η καλλιέργεια του λειτουργικού και λατρευτικού 
βίου, εν συνδυασμώ προς την αρχαίαν λατρευτικήν 
πράξιν. 

3) Ο σεβασμός και η διατήρησις της ιεράς αποστο¬ 
λοπαραδότου κληρονομιάς, αλλά και η ενίσχυσις των 
ακαταλύτων δεσμών του πληρώματος της Εκκλησίας 
των Φιλίππων, της Νεαπόλεως και της Θάσου μετά του 
Αποστόλου των Εθνών Παύλου και των συνοδιτών αυτού 
Αγίων Αποστόλων. 

4) Η προβολή της Αγίας Λυδίας της Φιλιππησίας, της 
πρώτης εν Ελλάδι και Ευρώπη χριστιανής ως προστά¬ 
τιδος των γυναικείων χριστιανικών οργανώσεων. 

5) Η υποστήριξις και η ενίσχυσις του θεολογικού, εκ¬ 
κλησιαστικού και ιεραποστολικού έργου της Ιεράς Μη¬ 
τροπόλεως Φιλίππων, Νεαπόλεως και Θάσου δια του 
εν τω ιδίψ χώρω Συνεδριακού Κέντρου. 

6) Ο ευπρεπισμός του ιερού Ναού και των Βαπτι- 
στηρίων μετά των λοιπών κτισμάτων (πυλώνος - οίκου 
εφημερίου - αναψυκτηρίου κ.ά.) εν τω ιδιοκτήτω χώρω, η 
οικοδόμησις νέων δια την εξυπηρέτησιν της πλήρους και 
ωργανωμένης λειτουργίας αυτού και της διευκολύνσεως 
των προσκυνητών, ως και η μέριμνα δια την κηποτεχνι- 
κήν οργάνωσιν του περιβάλλοντος χώρου. 

Άρθρον 3 

Διοίκησις - Διοικούσα Επιτροπή 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιεράς Μητροπόλεως Φιλίππων, 
Νεαπόλεως και Θάσου και διοικείται υπό πενταμελούς 
(δμελούς) Διοικούσης Επιτροπής, εις την οποίαν με- 
τέχουσι, διοριζόμενοι δια Πράξεως του Μητροπολίτου 
εγκρινομένης υπό του Μητροπολιτικού Συμβουλίου, οι: 

α) Ο Μητροπολίτης Φιλίππων, Νεαπόλεως και Θάσου 
ως Πρόεδρος, αναπληρούμενος υπό του υπ’ αυτού ορι- 
ζομένου Κληρικού. 

β) Ο Αρχιερατικός Επίτροπος Φιλίππων, αναπληρού¬ 
μενος υπό τίνος Κληρικού οριζομένου υπό του Σεβα- 
σμιωτάτου Μητροπολίτου. 

γ) Ο Πρόεδρος του Εκκλησιαστικού Συμβουλίου του 
Ιερού Ναού Αγίου Χριστοφόρου Κρηνίδων, αναπληρού¬ 
μενος υπό του Προέδρου του Εκκλησιαστικού Συμβου¬ 
λίου του Ιερού Ναού Αγίου Γεωργίου Κρηνίδων. 

δ) Δύο ευλαβείς και ευυπόληπτοι πολίται εκ του δη¬ 
μαρχιακού διαμερίσματος Κρηνίδων και του Δήμου 
Καβάλας, επιλεγόμενοι μετά των αναπληρωτών αυτών 
υπό του Σεβασμιωτάτου Μητροπολίτου, επί τετραετεί 
θητεία δυναμένην να ανανεούται. 

2. Το αξίωμα των μελών της Δ.Ε. είναι τιμητικόν και 
άμισθον. 

3. Η Διοικούσα Επιτροπή κατά την πρώτην αυτής συ¬ 
νεδρίαν, εκλέγει εκ των μελών αυτής τον Αντιπρόεδρον, 
τον Γραμματέα και τον Ταμίαν. 

4. Συνεδριάζει συγκαλουμένη υπό του Προέδρου κατά 
την κρίσιν αυτού και κατά τας εκάστοτε αναφυομένας 
ανάγκας. 

5. Η Διοικούσα Επιτροπή ευρίσκεται εν απαρτία παρι- 
σταμένων απαραιτήτως του Προέδρου ή του υπ’ αυτού 
οριζομένου αναπληρωτού αυτού και δύο (2) τουλάχιστον 
εκ των μελών αυτής. Αι αποφάσεις λαμβάνονται κατά 
πλειοψηφίαν των παρόντων, εν ισοψηφία δε νικά η ψή¬ 
φος του Προέδρου. Τα Πρακτικά υπογράφονται υπό 
απάντων των μελών. 

6. Αι αποφάσεις της Διοικούσης Επιτροπής υποβάλ¬ 
λονται προς κρίσιν εις το Μητροπολιτικόν Συμβούλιον, 
εφαρμοζουμένων αναλογικώς των διατάξεων του Κα¬ 
νονισμού 8/1979 «περί Ιερών Ναών και Ενοριών». 

Άρθρον 4 

Εκπροσώπησις - Αρμοδιότητες 

1. Το Νομικόν Πρόσωπον του Ιερού Προσκυνήματος 
εκπροσωπείται νομίμως εις πάσαν σχέσιν μετά παντός 
φυσικού ή νομικού προσώπου, ως και ενώπιον πάσης 
διοικητικής ή δικαστικής Αρχής υπό του Προέδρου της 
Διοικούσης Επιτροπής ή υπό τίνος μέλους της Διοικού- 
σης Επιτροπής οριζομένου υπ’αυτής. 

2. Ο Πρόεδρος υπογράφει παν εξερχόμενον έγγραφον 
και συνυπογράφει μετά του ταμίου τα εις την διαχεί- 
ρισιν αφορώντα, ως και τα γραμμάτια εισπράξεως και 
τα εντάλματα πληρωμής. 

3. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά. 

4. Ο Ταμίας τηρεί τα αναφερόμενα εις τον παρόντα 
Κανονισμόν διαχειριστικά βιβλία και πάντας τους φα- 
κέλλους της Διοικήσεως του I. Προσκυνήματος. 

5. Ο ασκών καθήκοντα Εφημερίου του Ιερού Προ¬ 
σκυνήματος τηρεί τα Βιβλία των τελουμένων εις το I. 
Προσκύνημα Μυστηρίων. 

6. Ιδιαιτέρως η Διοικούσα Επιτροπή ασκεί τας ακο¬ 
λούθους αρμοδιότητας: 

α. Διοικεί και διαχειρίζεται την εν γένει περιουσίαν 
του Ιερού Προσκυνήματος. 

β. Καταρτίζει τον προϋπολογισμόν και απολογισμόν 
αυτού, τους οποίους υποβάλλει προς κρίσιν εις το Μη- 
τροπολιτικόν Συμβούλιον. 

γ. Μεριμνά δια την εύρυθμον λειτουργίαν του Προ¬ 
σκυνήματος. 

δ. Αποφασίζει δια την πρόσληψιν και την αντιμισθίαν 
του αναγκαιούντος τακτικού και εκτάκτου υπό του πα¬ 
ρόντος προβλεπομένου προσωπικού. 

ε. Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 

στ. Αποφασίζει επί παντός ετέρου ζητήματος, το οποί¬ 
ον δεν προβλέπεται εις τον παρόντα Κανονισμόν. 

ζ. Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 


η. Φροντίζει δια την εύρυθμον λειτουργίαν και συντή- 
ρησιν του εν τω χώρω αυτού ανεγερθέντος Συνεδριακού 
Κέντρου μετά του περιβάλλοντος χώρου. 

θ. Αποφασίζει δια την παραχώρησιν της χρήσεως του 
Συνεδριακού Κέντρου εις νέον συσταθησόμενον νομικόν 
πρόσωπον, εις το οποίον θα προεδρεύη ο Σεβ. Μητρο¬ 
πολίτης, προς ανάπτυξιν πνευματικών και πολιτισμικών 
δραστηριοτήτων ενηρμονισμένων μετά των σκοπών του 
Ιερού Προσκυνήματος. 

ι. Μεριμνά δια την επακριβή τήρησιν και εφαρμογήν 
του παρόντος Κανονισμού. 

Αρθρον 5 
Τηρούμενα Βιβλία 

1. Εις το Ιερόν Προσκύνημα τηρούνται και φυλάσσο¬ 
νται: 

α) Βιβλίον Πρωτοκόλλου. 

β) Βιβλίον Πρακτικών της Διοικούσης Επιτροπής, 
γ) Βιβλίον Ταμείου (ημερολόγιον εσόδων και εξό¬ 
δων). 

δ) Διπλότυπα Γραμμάτια Εισπράξεως. 
ε) Διπλότυπα Εντάλματα Πληρωμών, 
στ) Βιβλίον τιμαλφών, αφιερωμάτων και λοιπών κινη¬ 
τών περιουσιακών στοιχείων και Βιβλίον Κτηματολογίου, 
εις το οποίον καταγράφονται άπαντα τα ακίνητα περι¬ 
ουσιακά στοιχεία του Ιερού Προσκυνήματος. 

η) Βιβλία των τελουμένων εν τω Ναώ Γάμων και Βα- 
πτίσεων. 

2. Τα τηρούμενα βιβλία του Ιερού Προσκυνήματος 
αριθμούνται κατά φύλλον και θεωρούνται υπό του Σε- 
βασμιωτάτου Προέδρου. 

Αρθρον 6 
Πόροι 

Πόροι του Ιερού Προσκυνήματος είναι: 
α) Αι εισπράξεις εκ κηροπωλησίας, εκ δίσκων, κυτίων, 
και ιεροτελεστιών. 

β) Δωρεαί, προσφοραί, κληρονομίαι, κληροδοσίαι και 
πάσης φύσεως αφιερώσεις και εισφοραί πιστών, ως 
και οικονομικοί ενισχύσεις από φορείς του Δημοσίου 
ή ιδιωτικούς. 

γ) Αι πρόσοδοι εκ της κινητής και ακινήτου περιουσίας 
και αι επιχορηγήσεις εξ οιουδήποτε φορέως, Δημοσίου 
ή Ιδιωτικού. 

Αρθρον 7 
Διάθεσις πόρων 

Τα έσοδα του Ιερού Προσκυνήματος διατίθενται: 
α) Δια την συντήρησιν, τον εξωραϊσμόν και τον ευπρε- 
πισμόν του Ιερού Ναού και του περιβάλλοντος χώρου 
μετά των πέριξ αυτού κτισμάτων του Ιερού Προσκυ¬ 
νήματος. 

β) Δια την συντήρησιν και λειτουργίαν του Συνεδρι- 
ακού Κέντρου. 

γ) Δια την μισθοδοσίαν του προσωπικού του I. Προ¬ 
σκυνήματος. 

δ) Δια την καταβολήν των νομίμων υποχρεώσεων 
αυτού. 

ε) Δια την ενίσχυσιν του πνευματικού, φιλανθρωπικού 
και εν γένει κοινωνικού έργου της Ιεράς Μητροπόλε- 
ως. 

στ) Δια τας εκ των νόμων και των εκκλησιαστικών 
Κανονισμών υποχρεώσεις. 

Άρθρον 8 
Προσωπικόν 

Δια την εύρυθμον λειτουργίαν του Ιερού Προσκυνή¬ 
ματος συνιστώνται αι κάτωθι θέσεις: 

α) Μία (1) θέσις Εφημερίου, οριζομένου κατά την κρί- 
σιν του Προέδρου εκ των υπηρετούντων παρά τη Ιερά 
Μητροπόλει Φιλίππων, Νεαπόλεως και Θάσου, ή εκ περι¬ 
τροπής Εφημέριος εκ των υπηρετούντων εις γειτονικός 
ενορίας, ή υπό τίνος ετέρου Πρεσβυτέρου οριζομένου 
υπό του Σεβ. Μητροπολίτου 

β) Δύο (2) θέσεις Ιεροψαλτών, μία (1) θέσις Νεωκόρου, μία 
(1) θέσις κηπουρού (γενικών καθηκόντων επιστασίας). 

Άρθρον 9 

Σφραγίς 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν εις τον κέντρον την παράστασιν της υπό του 
Αποστόλου Παύλου Βαπτίσεως της Αγίας Λυδίας και 
πέριξ εις δύο κύκλους τας φράσεις: «ΙΕΡΑ ΜΗΤΡΟΠΟΛΙΣ 
ΦΙΛΙΠΠΩΝ, ΝΕΑΠΟΛΕΩΣ ΚΑΙ ΘΑΣΟΥ» - «ΙΕΡΟΝ ΠΡΟΣΚΥ¬ 
ΝΗΜΑ ΑΓΙΑΣ ΛΥΔΙΑΣ ΤΗΣ ΦΙΛΙΠΠΗΣΙΑΣ». 

Αρθρον 10 

Αλλαγή του κανονικού και νομικού καθεστώτος 

Αλλαγή του κανονικού και νομικού καθεστώτος του 
Ιερού Προσκυνήματος ή τροποποίησις του παρόντος 
Κανονισμού επιτρέπεται μόνον κατόπιν ομοφώνου απο- 
φάσεως της Διοικούσης Επιτροπής, κυρουμένης υπό του 
Μητροπολιτικού Συμβουλίου, της τελικής Αποφάσεως 
της Ιερός Συνόδου δημοσιευομένης δια της Εφημερίδος 
της Κυβερνήσεως και του επίσημου Δελτίου της Εκκλη¬ 
σίας της Ελλάδος περιοδικού «ΕΚΚΛΗΣΙΑ». 

Αρθρον 11 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ¬ 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Άρθρον 12 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Νομικού Προσώπου της 
Ιεράς Μητροπόλεως Φιλίππων, Νεαπόλεως και Θάσου. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Μαρτίου 2012 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

(3) 

ΚΑΝΟΝΙΣΜΟΣ ΥΠ’ ΑΡΙΘΜ. 232/2012 

Σύσταση και λειτουργία του Ιερού Προσκυνήματος του 
Αγίου Νεκταρίου της Ιεράς Μητροπόλεως Φιλίππων, 
Νεαπόλεως και Θάσου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1, παράγρ. 4 και 59, του 


ν.590/1977 «περί Καταστατικού Χάρτου της Εκκλησίας 
της Ελλάδος». 

2. Τας διατάξεις του άρθρου 13 του Κανονισμού 8/1979 
«περί ιερών Ναών και Ενοριών». 

3. Την ανάγκην καλλιέργειας του λειτουργικού και 
λατρευτικού βίου και αναπτύξεως της προς τους Αγίους 
της Εκκλησίας ημών τιμής και ιδίως της διατηρήσεως 
της παρά τω λαώ ευλαβείας προς τον λαοφιλή Αγιον 
Νεκτάριον, καθώς και της υποστηρίξεως και ενισχύσεως 
του πνευματικού, φιλανθρωπικού και ιεραποστολικού 
έργου της Ιεράς Μητροπόλεως. 

4. Την υπ’ αριθμ. 249/5.12.2011 Πράξιν και την υπ’ αριθμ. 
28/5.1.2012 Πρότασιν του Σεβασμιωτάτου Μητροπολίτου 
Φιλίππων, Νεαπόλεως και Θάσου Προκοπίου. 

5. Την από 11.1.2012 Γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 12.1.2012 Εγκριτικήν Απόφασιν της Δ.Ι.Σ., 
ψηφίζει: 

Τον υπ’ αριθμ. 232/2012 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 232/2012 

Σύσταση και λειτουργία του Ιερού Προσκυνήματος 
του Αγίου Νεκταρίου της Ιεράς Μητροπόλεως Φιλίππων, 
Νεαπόλεως και Θάσου. 

Αρθρον1 
Ίδρυσις 

Ο Ιερός Ναός του εν Ασπρη Άμμω Καβάλας, ο επ’ ονό- 
ματι του εν αγίοις Πατρός ημών Νεκταρίου επισκόπου 
Πενταπόλεως του θαυματουργού, κείμενος εις τας προς 
Ανατολάς παρυφάς της πόλεως Καβάλας, λειτουργών 
από ετών τακτικώς και συγκεντρώνων πλήθη ευλαβών 
προσκυνητών, δια τας εν αυτώ ιεράς εικόνας και εκ¬ 
κλησιαστικά κειμήλια, καθίσταται Ιερόν Προσκύνημα 
και ίδιον Νομικόν Πρόσωπον Ιδιωτικού Δικαίου, υπό 
την επωνυμίαν: «Ιερόν Προσκύνημα Αγίου Νεκταρίου», 
υπαγόμενον πνευματικώς και διοικητικούς εις την Ιεράν 
Μητρόπολιν Φιλίππων, Νεαπόλεως και Θάσου. 

Αρθρον 2 
Σκοπός 

Σκοπός του Ιερού Προσκυνήματος είναι: 

1) Η καλλιέργεια του λειτουργικού και λατρευτικού 
βίου, η ανάπτυξις της προς τους αγίους της Εκκλη¬ 
σίας ημών τιμής και η διατήρησις της παρά τω λαώ 
ευλαβείας προς τον λαοφιλή και θαυματουργόν Αγιον 
Νεκτάριον. 

2) Η υποστήριξις και η ενίσχυσις του πνευματικού, 
φιλανθρωπικού και ιεραποστολικού έργου της Ιεράς 
Μητροπόλεως Φιλίππων, Νεαπόλεως και Θάσου. 

Αρθρον 3 

Διοίκησις 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιεράς Μητροπόλεως Φιλίππων, 
Νεαπόλεως και Θάσου και διοικείται υπό πενταμελούς 
(δμελούς) Διοικούσης Επιτροπής, οριζομένης δια Πρά- 
ξεως του Μητροπολίτου και εγκρινομένης υπό του Μη- 
τροπολιτικού Συμβουλίου ως ακολούθως: 

α) Εκ του εκάστοτε Μητροπολίτου Φιλίππων, Νεαπό¬ 
λεως και Θάσου ως Προέδρου, αναπληρωμένου υπό του 
υπ’ αυτού οριζομένου Κληρικού. 

β) Εξ ενός Κληρικού, εις ον ανατίθεται η εξυπηρέτησις 
των λειτουργικών και λατρευτικών αναγκών του ιερού 
Προσκυνήματος. 

γ) Εκ τριών λαϊκών μελών, ήτοι: ενός μετά του αναπλη- 
ρωτού αυτού, εκ των μελών της νομίμου υφισταμένης 
και λειτουργούσης Θρακικής Εστίας Καβάλας καθ’ υπό- 
δειξιν του Διοικητικού Συμβουλίου αυτής, ενός, μετά του 
αναπληρωτού αυτού, εκ των μελών του νομίμου υφιστα¬ 
μένου και λειτουργούντος Συλλόγου Σαρακατσαναίων 
Νομού Καβάλας καθ’ υπόδειξιν του Διοικητικού Συμβου¬ 
λίου αυτού και ενός, μετά του αναπληρωτού αυτού, εκ 
των ευλαβών και ευυπόληπτων πολιτών της Καβάλας, 
επιλεγόμενων υπό του Σεβασμιωτάτου Μητροπολίτου, 
επί τετραετεί θητεία δυναμένη να ανανεούται. 

Το αξίωμα των μελών της Δ.Ε. είναι τιμητικόν και 
άμισθον. 

2. Η Διοικούσα Επιτροπή κατά την πρώτην αυτής συ¬ 
νεδρίαν, εκλέγει εκ των μελών αυτής τον Αντιπρόεδρον, 
τον Γραμματέα και τον Ταμίαν. Συνεδριάζει συγκαλου- 
μένη υπό του Προέδρου κατά την κρίσιν αυτού και κατά 
τας εκάστοτε αναφυομένας ανάγκας. 

3. Η Διοικούσα Επιτροπή ευρίσκεται εν απαρτία παρι- 
σταμένων απαραιτήτως του Προέδρου ή του υπ’αυτού 
οριζομένου αναπληρωτού αυτού και δύο (2) τουλάχιστον 
εκ των μελών αυτής. Αι αποφάσεις λαμβάνονται κατά 
πλειοψηφίαν των παρόντων, εν ισοψηφία δε νικά η ψή¬ 
φος του Προέδρου. 

4. Αι αποφάσεις της Διοικούσης Επιτροπής υποβάλλο¬ 
νται προς έγκρισιν εις το Μητροπολιτικόν Συμβούλιον, 
εφαρμοζομένων αναλογικώς των διατάξεων του Κανο¬ 
νισμού 8/1979 «περί Ιερών Ναών και Ενοριών». 

Άρθρον 4 

Εκπροσώπησις - Αρμοδιότητες 

1. Το Νομικόν Πρόσωπον του Ιερού Προσκυνήματος 
εκπροσωπείται νομίμως εις πάσαν σχέσιν μετά παντός 
φυσικού ή νομικού προσώπου, ως και ενώπιον πάσης 
διοικητικής ή δικαστικής Αρχής υπό του Προέδρου της 
Διοικούσης Επιτροπής ή υπό τίνος μέλους της Διοικού- 
σης Επιτροπής οριζομένου υπ’ αυτής. 

2. Ο Πρόεδρος υπογράφει παν εξερχόμενον έγγραφον 
και συνυπογράφει τα γραμμάτια εισπράξεως, τα εντάλ¬ 
ματα πληρωμής, και τας πάσης φύσεως συμβάσεις του 
Ιερού Προσκυνήματος. 

3. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά. 

4. Ο Ταμίας τηρεί τα αναφερόμενα εις τον παρόντα 
Κανονισμόν διαχειριστικά βιβλία και υπογράφει μετά 
του Προέδρου αυτά. 

5. Ο ασκών καθήκοντα Εφημερίου του Ιερού Προ¬ 
σκυνήματος τηρεί τα Βιβλία των τελουμένων εις το I. 
Προσκύνημα Μυστηρίων. 

6. Ιδιαιτέρως η Διοικούσα Επιτροπή ασκεί τας ακο¬ 
λούθους αρμοδιότητας: 

α. Διοικεί και διαχειρίζεται την εν γένει περιουσίαν 
του Ιερού Προσκυνήματος. 

β. Καταρτίζει τον προϋπολογισμόν και απολογισμόν 
αυτού, τους οποίους υποβάλλει προς έγκρισιν εις το 
Μητροπολιτικόν Συμβούλιον. 

γ. Μεριμνά δια την εύρυθμον λειτουργίαν αυτού. 

δ. Αποφασίζει δια την πρόσληψιν και την αντιμισθί¬ 
αν του αναγκαιούντος λαϊκού υπηρετούντος προσω¬ 
πικού. 


ε. Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 

στ. Αποφασίζει επί παντός ετέρου ζητήματος, το οποί¬ 
ον δεν προβλέπεται εις τον παρόντα Κανονισμόν. 

ζ. Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

η. Μεριμνά δια την επακριβή τήρησιν και εφαρμογήν 
του παρόντος Κανονισμού. 

Αρθρον 5 
Τηρούμενα Βιβλία 

1. Εις το Ιερόν Προσκύνημα τηρούνται τα κάτωθι Βι¬ 
βλία: 

α) Βιβλίον Πρωτοκόλλου. 

β) Βιβλίον Πρακτικών της Διοικούσης Επιτροπής, 
γ) Βιβλίον Ταμείου (ημερολόγιον εσόδων και εξό¬ 
δων). 

δ) Διπλότυπα Γραμμάτια Εισπράξεως. 
ε) Διπλότυπα Εντάλματα Πληρωμών, 
στ) Βιβλίον τιμαλφών, αφιερωμάτων και λοιπών κινη¬ 
τών περιουσιακών στοιχείων και Βιβλίον Κτηματολογίου, 
εις το οποίον καταγράφονται άπαντα τα ακίνητα περι¬ 
ουσιακά στοιχεία του Ιερού Προσκυνήματος. 

η) Βιβλία των τελουμένων εν τω Ναώ Γάμων και Βα- 
πτίσεων. 

2. Τα τηρούμενα βιβλία του Ιερού Προσκυνήματος 
αριθμούνται κατά φύλλον και θεωρούνται υπό του Σε- 
βασμιωτάτου Προέδρου. 

Αρθρον 6 
Πόροι 

Πόροι του Ιερού Προσκυνήματος είναι: 
α) Αι εισπράξεις εκ κηροπωλησίας, εκ δίσκων, κυτίων, 
και ιεροτελεστιών. 

β) Δωρεαί, προσφοραί, κληρονομίαι, κληροδοσίαι και 
πάσης φύσεως αφιερώσεις και εισφοραί πιστών. 

γ) Αι πρόσοδοι εκ της κινητής και ακινήτου περιουσίας 
και αι επιχορηγήσεις εξ οιουδήποτε φορέως, Δημοσίου 
ή Ιδιωτικού. 

Αρθρον 7 
Διάθεσις πόρων 

Τα έσοδα του Ιερού Προσκυνήματος διατίθενται: 
α) Δια την συντήρησιν, τον εξωραϊσμόν και τον ευπρεπι- 
σμόν του Ιερού Ναού και του περιβάλλοντος χώρου μετά 
των πέριξ αυτού κτισμάτων του Ιερού Προσκυνήματος. 

β) Δια την μισθοδοσίαν του προσωπικού του Ιερού 
Προσκυνήματος. 

γ) Δια την καταβολήν των νομίμων υποχρεώσεων 
αυτού. 

δ) Δια την ενίσχυσιν του πνευματικού, φιλανθρωπικού 
και εν γένει κοινωνικού έργου της I. Μητροπόλεως Φι¬ 
λίππων, Νεαπόλεως και Θάσου. 

ε) Δια το Συνοδικόν Μέγαρον ποσοστόν πέντε επί 
τοίς εκατό (5%) επί των ακαθαρίστων εσόδων αυτού 
(Κανονισμός Ιεράς Συνόδου υπ’ αριθμ. 102/1998). 

Αρθρον 8 
Προσωπικόν 

Δια την εύρυθμον λειτουργίαν του Ιερού Προσκυνή¬ 
ματος συνιστώνται αι κάτωθι θέσεις: 

α) Μία (1) θέσις Εφημερίου, οριζομένου κατά την κρίσιν 
του Σεβ. Μητροπολίτου εκ των υπηρετούντων παρά 

τη Ιερά Μητροπόλει Φιλίππων, Νεαπόλεως και Θάσου, 
ή εκ περιτροπής εφημέριος εκ των υπηρετούντων εις 
γειτονικός ενορίας Ιερέων, ή υπό τίνος των συνταξιού¬ 
χων Πρεσβυτέρων. 

β) Δύο (2) θέσεις Ιεροψαλτών και μία (1) θέσις Νεω- 
κόρου. 

Άρθρον 9 

Σφραγίς 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν εις τον κέντρον την εικόνα του Αγίου Νε¬ 
κταρίου και πέριξ εις δύο κύκλους τας φράσεις: «ΙΕΡΑ 
ΜΗΤΡΟΠΟΛΙΣ ΦΙΛΙΠΠΩΝ, ΝΕΑΠΟΛΕΩΣ ΚΑΙ ΘΑΣΟΥ» - 
«ΙΕΡΟΝ ΠΡΟΣΚΥΝΗΜΑ ΑΓΙΟΥ ΝΕΚΤΑΡΙΟΥ». 

Αρθρον 10 

Αλλαγή του κανονικού και νομικού καθεστώτος 

1. Αλλαγή του κανονικού και νομικού καθεστώτος του 
Ιερού Προσκυνήματος ως και η τροποποίησις του παρό¬ 
ντος Κανονισμού γίνεται κατόπιν ομοφώνου αποφάσε- 
ως της Διοικούσης Επιτροπής, επικυρουμένης υπό του 
Μητροπολιτικού Συμβουλίου και ακολούθως ψηφίσεως 
της Διαρκούς Ιερός Συνόδου και τελικής εγκρίσεως υπό 
της Ιερός Συνόδου της Εκκλησίας της Ελλάδος, της 
Συνοδικής ταύτης αποφάσεως δημοσιευομένης δια της 
Εφημερίδος της Κυβερνήσεως και του επίσημου Δελτίου 
της Εκκλησίας της Ελλάδος Περιοδικού «ΕΚΚΛΗΣΙΑ». 

2. Εις την περίπτωσιν της ανωτέρψ υπ’ αριθμ. 1 παρα¬ 
γράφου τα της κινητής και ακινήτου περιουσίας αυτού, 
ρυθμίζονται δί αποφάσεως του Μητροπολιτικού Συμ¬ 
βουλίου της Ιερός Μητροπόλεως Φιλίππων, Νεαπόλεως 
και Θάσου. 

Άρθρον 11 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ¬ 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 12 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Νομικού Προσώπου της 
Ιερός Μητροπόλεως Φιλίππων, Νεαπόλεως και Θάσου. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Μαρτίου 2012 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

(4) 

ΚΑΝΟΝΙΣΜΟΣ ΥΠ’ ΑΡΙΘΜ. 233/2012 

Ανακήρυξη ως προσκυνηματικού, λειτουργία, διοίκη¬ 
ση και διαχείρηση του ιστορικού Ιερού Ναού Αγί¬ 
ων Αποστόλων Καλαμάτας της Ιερός Μητροπόλε¬ 
ως Μεσσηνίας. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 1 παρ. 4 και 59 του 


Ν.590/1977 «Περί του Καταστατικού Χάρτου της Εκκλη¬ 
σίας της Ελλάδος» (Φ.Ε.Κ. Α' 146/1977). 

2. Την υπ’ αριθμ. 612/3.11.2011 απόφασιν του Μητροπολι- 
τικού Συμβουλίου της Ιερός Μητροπόλεως Μεσσηνίας. 

3. Την υπ’ αριθμ. 132/12/15.11.2011 απόφασιν και την υπ’ 
αριθμ. 44/12/3.1.2012 Πρότασιν του Σεβασμιωτάτου Μη¬ 
τροπολίτου Μεσσηνίας Χρυσοστόμου. 

4. Την από 8.2.2012 Γνωμοδότησιν της Νομικής Υπη¬ 
ρεσίας της Εκκλησίας της Ελλάδος. 

5. Την από 12.1.2012 Εγκριτικήν Απόφασιν της Διαρκούς 
Ιερός Συνόδου, ψηφίζει: 

Τον υπ’ αριθμ. 233/2012 Κανονισμόν έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 233/2012 

Ανακήρυξη ως προσκυνηματικού, λειτουργία, διοίκηση 
και διαχείρηση του ιστορικού Ιερού Ναού Αγίων Αποστό¬ 
λων Καλαμάτας της Ιερός Μητροπόλεως Μεσσηνίας. 

Αρθρον1 

Ο ιστορικός και παλαίφατος Ιερός Ναός των Αγίων 
Αποστόλων Καλαμάτας, που ανακηρύχθηκε προσκυ- 
νηματικός με την υπ’ αριθμ. 612/3.11.2011 Απόφασιν του 
Μητροπολιτικού Συμβουλίου της Ιερός Μητροπόλεως 
Μεσσηνίας, υπάρχει από του 12ου αιώνος Ιερός Ναός 
της Ιερός Μητροπόλεως Μεσσηνίας, εις ον κατά το έτος 
1821 (23ης Μαρτίου) ετελέσθη δοξολογία επί τη απελευ¬ 
θερώσει της πόλεως της Καλαμάτας από τον τουρκικόν 
ζυγόν, με ακτινοβολία προσκυνήματος στην ευρύτερη 
περιοχή. Εις το εξής θα αποτελεί Νομικό Πρόσωπο Ιδιω¬ 
τικού Δικαίου, κατά τη διάταξη του άρθρου 1 παρ. 4 του 
Νόμου 590/1977, με την επωνυμίαν «Ιερόν Προσκύνημα 
Αγίων Αποστόλων Καλαμάτας» με επίκεντρο τον παλαιό 
Ιερό Ναό Αγίων Αποστόλων.Έχει κυκλική σφραγίδα, που 
φέρει στο κέντρο γραμμική παράσταση το σκαρίφημα 
του ιερού ναού και γύρω τις λέξεις: «ΙΕΡΑ ΜΗΤΡΟΠΟΛΙΣ 
ΜΕΣΣΗΝΙΑΣ * ΙΕΡΟΝ ΠΡΟΣΚΥΝΗΜΑ ΑΓΙΩΝ ΑΠΟΣΤΟΛΩΝ 
ΚΑΛΑΜΑΤΑΣ», και υπάγεται πνευματικά και διοικητικά 
στην Ιερά Μητρόπολη Μεσσηνίας. 

Αρθρον 2 

Σκοπός του ανωτέρω Ιερού Προσκυνήματος είναι η 
καλλιέργεια, η προαγωγή και η ενίσχυση του λειτουρ¬ 
γικού, θεολογικού, εποικοδομητικού, εκπαιδευτικού, 
πνευματικού, φιλανθρωπικού, επικοινωνιακού, πολιτι¬ 
στικού και του εν γένει ιεραποστολικού έργου της 
τοπικής Εκκλησίας της Μητροπολιτικής Περιφερείας 
Μεσσηνίας. 

Αρθρον 3 

Μέσα για την επίτευξη του σκοπού είναι ενδεικτικά: 

α) Η ανελλιπής τέλεση των Αγίων Μυστηρίων και των 
Ιερών Ακολουθιών, κατά την τάξη και παράδοση της 
Ορθοδόξου Εκκλησίας. 

β) Η διοργάνωση, στις αίθουσες του Πνευματικού 
Κέντρου της Ιερός Μητροπόλεως Μεσσηνίας δράσεων, 
διαλέξεων, σεμιναρίων, συνεδρίων και άλλων παρεμφε¬ 
ρών εκδηλώσεων θεολογικού, εκπαιδευτικού, πνευματι¬ 
κού, φιλανθρωπικού και πολιτιστικού περιεχομένου. 

γ) Η ανάδειξη, κατάρτιση και οικονομική στήριξη στε¬ 
λεχών για την επάνδρωση των τομέων ιεραποστολικής 
και κοινωνικής δράσεως της Ιερός Μητροπόλεως Μεσ¬ 
σηνίας (Κατηχητικά Σχολεία, Νεανικές Συντροφιές, Κα- 

τασκηνώσεις,Έντυπος λόγος, Πολιτιστικές εκδηλώσεις, 
συμμετοχή σε διεκκλησιαστικές και διεθνείς Ορθόδοξες 
Οργανώσεις Νεολαίας κ.ά.). 

Άρθρον 4 

α) Το Ιερό Προσκύνημα Αγίων Αποστόλων Καλαμάτας 
τελεί υπό την άμεση εποπτεία και τον έλεγχο της Ιερός 
Μητροπόλεως Μεσσηνίας και διοικείται από πενταμελή 
Διοικούσα Επιτροπή. 

β) Τη Διοικούσα Επιτροπή απαρτίζουν: Ο εκάστοτε 
Μητροπολίτης Μεσσηνίας, ως Πρόεδρος, και τέσσε¬ 
ρις (4) κληρικοί ή λαϊκοί άνδρες ή γυναίκες με τους 
αναπληρωματικούς τους. Ο ένας από τους κληρικούς 
ορίζεται, με Πράξη του Προέδρου, αντιπρόεδρος της 
Διοικούσης Επιτροπής και προεδρεύει όταν ο Σεβ. Μη¬ 
τροπολίτης απουσιάζει ή κωλύεται να παραστεί στις 
συνεδριάσεις της. 

γ) Τα τέσσερα τακτικά και αναπληρωματικά Μέλη 
της Διοικούσης Επιτροπής, διορίζονται με πρόταση του 
Μητροπολίτου από το Μητροπολιτικό Συμβούλιο, για 
τριετή θητεία. Το αξίωμά τους είναι τιμητικό και άμισθο 
και μπορεί να επαναδιορισθούν σ’ αυτό. 

δ) Η Διοικούσα Επιτροπή βρίσκεται σε απαρτία με την 
παρουσία τριών τουλάχιστον μελών, οι δε αποφάσεις 
της λαμβάνονται κατά πλειοψηφία των παρόντων. Σέ 
περίπτωση ισοψηφίας νικά η ψήφος του Προέδρου. 

Άρθρον 5 

α) Μέσα σ’ ένα 20ήμερο από την κοινοποίηση του 
εγγράφου διορισμού, η Διοικούσα Επιτροπή συνέρχεται 
σε συνεδρίαση και εκλέγει τον Ταμία και το Γραμματέα 
της. 

β) Η Διοικούσα Επιτροπή συνεδριάζει τακτικώς μεν μία 
φορά το μήνα, σε ημέρα και ώρα που ορίζει ο Πρόεδρος, 
εκτάκτως δε, όταν παραστεί ανάγκη, στα Γ ραφεία του 
Προσκυνήματος ή της Ιεράς Μητροπόλεως. 

γ) Η λειτουργία της Διοικούσης Επιτροπής διέπεται 
από τις διατάξεις που ισχύουν, αναλογικά για τα Εκκλη¬ 
σιαστικά Συμβούλια των ενοριακών Ιερών Ναών. 

Αρθρον 6 

Το Νομικό Πρόσωπο του Ιερού Προσκυνήματος εκ¬ 
προσωπείται ενώπιον των Δικαστηρίων και κάθε άλλης 
Αρχής από τον Πρόεδρο της Διοικούσης Επιτροπής ή 
από άλλο μέλος αυτής, ρητώς οριζομένου δί αποφά- 
σεως αυτής. 

Άρθρον 7 

Η Διοικούσα Επιτροπή έχει τις εξής αρμοδιότητες: 

α) Μεριμνά για τη διοίκηση και χρηστή διαχείριση 
των εσόδων και των περιουσιακών στοιχείων του Ιερού 
Προσκυνήματος. 

β) Καταρτίζει τον ετήσιο Προϋπολογισμό, Απολογισμό 
και Ισολογισμό του Ιερού Προσκυνήματος, τους οποίους 
υποβάλλει για έγκριση στο Μητροπολιτικό Συμβούλιο. 

γ) Αποφασίζει για τη διάθεση των εσόδων, σύμφωνα 
με τα προβλεπόμενα στο άρθρο 11 του παρόντος. 

δ) Τηρεί τα απαιτούμενα διοικητικά και διαχειριστικά 
βιβλία (Πρωτοκόλλου, Πράξεων Διοικούσης Επιτροπής, 
Ταμείου, Αφιερωμάτων και Τιμαλφών, Κτηματολογίου, 
Στελεχών αποδείξεων εισπράξεων και πληρωμών, κ.λ.π.), 
τα οποία προηγουμένως θεωρούνται από το αρμόδιο 
Γ ραφείο της Ιεράς Μητροπόλεως. 


ε) Προσλαμβάνει και απολύει το προσωπικό που κρί- 
νεται απαραίτητο για την απρόσκοπτη και άρτια λει¬ 
τουργία του Ιερού Ναού, του Πνευματικού του Κέντρου 
και των λοιπών δραστηριοτήτων του. 

Άρθρον 8 

Πόροι του εν θέματι Ιερού Προσκυνήματος είναι: 
α) Οι εισπράξεις από τη διάθεση κεριών, ελαίου και 
αφιερωμάτων, την περιφορά δίσκων, το προϊόν κυτίων, 
την τέλεση Μυστηρίων και την είσπραξη μισθωμάτων. 

β) Οι προσφορές, κληρονομιές, κληροδοσίες, δωρεές 
και αφιερώσεις των πιστών. 

γ) Οι τυχόν επιχορηγήσεις από το Δημόσιο, νομικά 
πρόσωπα, Τραπέζες, Οργανισμούς κ.λ.π. 

δ) Το ήμισυ, κατά την έναρξη ισχύος του παρόντος, 
των τυχόν υπαρχόντων χρηματικών αποθεμάτων, τιμαλ¬ 
φών, ακινήτων και κινητών, καθώς και κάθε εκκρεμής 
είσπραξη από προηγούμενες χρήσεις. 

ε) Κάθε άλλη πρόσοδος από νόμιμη και χρηστή πηγή, 
ως ορίζεται και από τις παραγράφους του άρθρου 3 
του παρόντος Κανονισμού. 

Άρθρον 9 

Οι δαπάνες του Ιερού Προσκυνήματος προβλέπονται 
με αναγραφή κονδυλίων στο ετήσιο Προϋπολογισμό. 
Η αναθεώρησή τους στη διάρκεια του διαχειριστικού 
έτους επιτρέπεται μετά από αιτιολογημένη απόφαση 
της Διοικούσης Επιτροπής και έγκριση του Μητροπο- 
λιτικού Συμβουλίου. 

Αρθρον10 

Για τις τυχόν εκποιήσεις κινητών, ακινήτων και τιμαλ¬ 
φών, την αποδοχή ή αποποίηση δωρεάς, κληρονομιάς ή 
κληροδοσίας, τη σύσταση ή παραίτηση από δικαιώματος 
ή υποχρεώσεως σε ακίνητό του του Ιερού Προσκυνή¬ 
ματος και την άσκηση ενδίκων μέσων, εφαρμόζονται 
αναλόγως οι διατάξεις των αντιστοίχων Κανονισμών 
της Ιεράς Συνόδου της Εκκλησίας της Ελλάδος. 

Αρθρον 11 

Τα έσοδα του Ιερού Προσκυνήματος διατίθενται μετά 
από σχετική απόφαση της Διοικούσης Επιτροπής και 
σύμφωνα με το εγκεκριμένο από το Μητροπολιτικό Συμ¬ 
βούλιο προϋπολογισμό, για τους κάτωθι σκοπούς: 

α) Για την αξιοποίηση της κινητής και ακίνητης πε¬ 
ριουσίας του. 

β) Γ ια τη μισθοδοσία του προσωπικού που απασχο¬ 
λείται στο Ιερό Προσκύνημα, 
γ) Γ ια την καταβολή των νομίμων εισφορών, 
δ) Γ ια την πραγμάτωση των σκοπών του Ιερού Προ¬ 
σκυνήματος, όπως ενδεικτικά αναφέρονται στα άρθρα 
2 και 3 του παρόντος. 

Αρθρον12 

α) Τα ζητήματα που τυχόν δεν προβλέπονται δια του 
παρόντος, ρυθμίζονται σύμφωνα με τις ανάλογες δια¬ 
τάξεις των εκκλησιαστικών Κανονισμών. 

β) Ο παρών Κανονισμός τροποποιείται μετά από σχε¬ 
τική απόφαση της Διοικούσης Επιτροπής, που εγκρί- 
νεται από το Μητροπολιτικό Συμβούλιο και την Ιερά 
Σύνοδο της Εκκλησίας της Ελλάδος. 

Αρθρον 13 

Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερ- 
νήσεως και το επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 14 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Νομικού Προσώπου της 
Ιερός Μητροπόλεως Μεσσηνίας. 

Ο κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 8 Μαρτίου 2012 
Ο Πρόεδρος 

ί Ο Αθηνών ΙΕΡΩΝΥΜΟΣ 

-♦- 

ΚΑΝΟΝΙΣ ΤΙΚΕΣ ΑΠ ΟΦΑΣΕΙΣ 

(5) 

Μετονομασία της Ιερός Μητροπόλεως Βέροιας 
και Ναούσης. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις του άρθρου 11 του Ν. 590/1977 «Περί 
του Καταστατικού Χάρτου της Εκκλησίας της Ελλάδος» 
(Φ.Ε.Κ. 146/Α731.5.1977). 


2) Τους Ιερούς Κανόνας λδ' των Αγ. Αποστόλων, ιζ' της 
Δ' Οικουμ. Συνόδου, λη' της Πενθέκτης Συνόδου, στ' της εν 
Σαρδική Συνόδου, νστ', ρθ' της εν Καρθαγένη Συνόδου. 

3) Την υπ’ αριθμ. 348/2.11.2009 Πρότασιν - Εισήγησιν 
του Σεβασμιωτάτου Μητροπολίτου Βέροιας και Ναού¬ 
σης Παντελεήμονος προς την Ιερόν Σύνοδον της Εκ¬ 
κλησίας της Ελλάδος. 

4) Την από 5.11.2009 Εγκριτικήν Απόφασιν της Διαρ¬ 
κούς Ιερός Συνόδου. 

5) Την υπ’ αριθμ. 267/16.3.2010 Πατριαρχικήν και Συ¬ 
νοδικήν Πράξιν του Οικουμενικού Πατριαρχείου, απο¬ 
φασίζει: 

Η κατά το αρθρον 11 παρ. 1 υποπαρ. Β' στοιχ. β' του 
Ν. 590/1977 «Περί του Καταστατικού Χάρτου της Εκ¬ 
κλησίας της Ελλάδος» συσταθείσα «Ιερά Μητρόπολις 
Βερροίας και Ναούσης» του Οικουμενικού Πατριαρχικού 
Θρόνου, μετονομάζεται ως «ΙΕΡΑ ΜΗΤΡΟΠΟΛΙΣ ΒΕΡΟΙΑΣ, 
ΝΑΟΥΣΗΣ ΚΑΙ ΚΑΜΠΑΝΙΑΣ», εντεύθεν δε δια του φερω- 
νύμου ιστορικού τίτλου «ΜΗΤΡΟΠΟΛΙΤΗΣ ΒΕΡΟΙΑΣ, ΝΑ¬ 
ΟΥΣΗΣ ΚΑΙ ΚΑΜΠΑΝΙΑΣ» μνημονεύεται και υπογράφεται 
ο επιχώριος Μητροπολίτης Βέροιας και Ναούσης. 

Εκ της παρούσης αποφάσεως δεν προκαλείται δαπά¬ 
νη εις βάρος του προϋπολογισμού του Δημοσίου ή του 
Νομικού Προσώπου της Ιεράς Μητροπόλεως Βέροιας, 
Ναούσης και Κομπανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2012 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

